Калі мэта нашай работы з’яўляецца агульнай і не мяняецца з году ў год, то задачы, якія мы ставім перад кожным даследаваннем, могуць вар’іравацца. Так, даследуючы грыбы, адной з пастаўленых намі мэт было параўнаць розныя грыбы: сабраныя на забруджанай тэрыторыі, дзе збор грыбоў і ягад афіцыйна забаронены; купленыя на рынку; кансерваваныя, сушаныя і г.д. Даследуючы дзічыну, мы паставілі адной з мэт параўнаць вынікі нашага даследавання з вынікамі мінулых гадоў. Як паказалі даныя, колькасць Cs-137 у мясе дзікіх жывёл перавышае дапушчальны ўзровень у большасці проб нават праз 30 гадоў з моманту катастрофы. Неабходна адзначыць важнасць і значнасць гэтага этапу, таму што ён вызначае ўсю далейшую накіраванасць работы. Таму наступная мэта даследавання — вывучэнне спосабаў зніжэння ўзроўню радыенуклідаў у прадуктах харчавання, а таксама інфармаванне насельніцтва. Як вынік — удзельнікі гуртка распрацавалі памяткі па правільным харчаванні ва ўмовах пражывання на забруджанай тэрыторыі.